**GYÓGYSZER NAGYKERESKEDELMI RAKTÁR ÉS CÉGKÖZPONT**

**ÉPÍTÉSI KÖVETELMÉNYEK**

# A létesítmény adatai

* 1. **Az építés helye**: Angyalföld
  2. **Az épület rendeltetése:** nagykereskedelmi raktár
  3. **Építkezés jellege:** zöldmezős beruházás
  4. **Telek területe: az adott tömbön belül változó**
  5. **Tervezett létesítmény:** mintegy 850 m2
  6. **Létesítendő munkahelyek száma:** 41 fő, ebből:
     + irodai dolgozók: 11 fő,
     + fizikai dolgozók 15 férfi, 15 nő.

# Helyszín, környezet

Az építési helyszín Budapest északi részén, két kerület határvonalának közvetlen közelében helyezkedik el. Mind közúti, mind tömegközlekedéssel történő megközelítése jó. Az épületet kiszolgáló parkolást a telken belül szükséges megoldani. Az épület technológiai forgalmát belső szilárd burkolatú úthálózattal kell biztosítani.

A telek teljes közműves. A meglévő közmű kapacitások a tervezett létesítmény igényeinek megfelelnek.

# Funkcionális követelmények

## TECHNOLÓGIA:

Ld. külön TECHNOLÓGIA LEÍRÁS szerint.

## TERVEZENDŐ HELYISÉGEK ÖSSZESEN: 850 M2

1. Technológiai funkciók: 465m2
   1. Áruátvételi csarnok, raklapos tárolással 40 m2
   2. Kiszedő tér (raktár) 300 m2
   3. Hűvös raktár (15 °C) 40 m2
   4. Hűtött raktár (5 °C) 10 m2
   5. Tűz- és robbanásveszélyes anyagok raktára 10 m2
   6. Savas és maró anyagok raktára 10 m2
   7. Göngyölegraktár 15 m2
   8. Kábítószer-raktár 10 m2
   9. Expedíció 40 m2
   10. Irodák 120 m2
   11. Áruátvétel, minőségbiztosítás: 1 fő
   12. Szállítás: 1 fő 30 m2
   13. Számlázás: 1 fő
   14. Porta-recepció, őrszolgálat: 2 fő
   15. Értékesítés, rendelésfelvétel: 2 fő 30 m2
   16. Telepvezető és titkárság: 2 fő
   17. Tárgyaló 40 m2
   18. Szerverszoba 10 m2
   19. Irattár: 10 m2
   20. Szociális helyiségek: 112 m2
   21. Létszámra méretezett öltöző, WC, mosdókkal, zuhanyzókkal, a fizikai dolgozóknak 30 m2+30 m2
   22. WC-mosdó irodai dolgozók részére: 1 ffi + 1 női ~ 6 m2
   23. Teakonyha az irodai dolgozók részére 15 m2
   24. Teakonyha a fizikai dolgozóknak 15 m2
   25. Takarítószer-tároló 8 m2
   26. Hulladék tároló 8 m2
2. Gépészet, elektromos helyiség: 50 m2

Gázfogadó 6 m2

Kazánház 12m2

Szellőzőgépház 20 m2

Elektromos kapcsoló 12m2

1. PORTA, ELŐCSARNOK, SZÉLFOGÓ, Közlekedők: 100 m2

1. Parkoló:

8 db áruterítő tehergépkocsi és OTÉK szerinti számban személygépkocsi részére szabad téri parkolót kell kialakítani. A teher-gépjárművek paramétereit, az út tervezéséhez szükséges adatszolgáltatást ld. a technológiai leírásban.

## A HELYISÉGEK RÉSZLETES LEÍRÁSA

### **Technológiai funkciók**

Belmagasság a technológiánál 4,0-4,5 m. A padlóburkolat mindenütt nagy kopás állóságú, teherbírású és könnyen tisztítható legyen, pl. szálerősítéses ipari beton padló (Tremix). Az anyagmozgatási, áruszállítási útvonalakon sehol nem lehet küszöb, még a tűzgátló ajtóknál sem! A sav-raktárban saválló padló és falburkolat, min. 2,0 m magasságig. Egyéb helyiségekben falburkolat nem szükséges, festés diszperziós.

Tűzvédelmi besorolása „C”, tűzveszélyes raktár „A”, tárolt anyagmennyiségeket ld. technológiai leírásban.

A megvilágítás min. 500 lux. Kellő légcseréről természetes vagy mesterséges úton gondoskodni kell. Belső hőmérséklet minimum 20 °C, maximum 25 °C, kivéve a hűvös raktár, 15 °C állandó.

### Áruátvételi tér

A beérkező raklapos és gyűjtődobozos áru fogadására, átvételére és a kiszedő térbe történő betárolás előkészítésére szolgál. Heti egy esetenként két kamion max. 20 raklap áru érkezésével kell számolni. Közvetlen külső árubeszállítási kapukkal rendelkezik.

A szállító járműről a lerakodás targoncával történik. Bejáratánál fedett rakodó terület (előtető) szükséges, 2 kocsi állással. Járművek paraméterei ld. technológiai leírásban. A tér klimatizált max. 25 fokra.

### Raklapos tárolással

Raklapos állvány szélessége 1,20 m, +5/-10 cm tűrés. Egy egység hossza 2,7 m. Közlekedő út szélessége az állványok között 2,4 m. (Gyalogkíséretű targonca) A kiszedő térrel lehet egy légtérben.

### Kiszedő tér

Alaprajzi méretei és pillérkiosztása legalább 12 m-es raszter. A berendezése technológiai terv szerint: hajtott és nem hajtott görgős pálya, polcos és átfutó görgős tárhelyek. A tiszta belmagasság (lámpa, egyéb gépészet ne lógjon be) min. 2,5 m. A tárhelyekhez az árut békával, vagy kézi kocsival szállítják. Az átfutó görgős tárhelyek felett és vele párhuzamosan mögötte helyezkedik el a raklapos nehézállvány. A tér klimatizált max. 25 fokra.

### Hűvös raktár (15 °C)

Határoló épületszerkezeteit és ajtaját kellő hőszigeteléssel kell ellátni a hőszigetelés és páralecsapódás megakadályozása végett. A klíma beltéri egységeit több készülékből kell tervezni, hogy egy készülék meghibásodása esetén se emelkedjen a hőmérséklet 15 °C fölé. A helyiséget hőmérséklet-regisztráló berendezéssel kell ellátni, mely a megengedettnél nagyobb hőmérsékletnél vészjelzést ad az őrszolgálatnak. Anyagmozgatás békával, vagy kézi kocsival. Raktárberendezés: polcos állványok (1m x 0,5m) és egy szintes raklapos tárolás.

### Tűz- és robbanásveszélyes anyagok raktára

Robbanó felületek nagysága, az épületszerkezetek és a légcsere mértéke a tűzvédelmi jogszabályok szerintiek (Pl. zsilip kialakítása) Anyagmozgatás békával, vagy kézi kocsival. Klimatizálni szükséges. Anyagtárolás polcos rendszerben.

### Savas és maró anyagok raktára

Saválló fal- és padlóburkolat készül. A helyiségben baleset esetére hideg vizes, karral indítható vész-zuhanyt kell felszerelni. A zuhany vízmennyiségét és az esetlegesen kiömlő savas anyagot saválló burkolatú zsomp gyűjti össze. Az anyagmozgatás békával, vagy kézi kocsival történik. Polcos tárolás. Klímatizálás szükséges (max. 20 fok).

### Göngyöleg raktár

Itt történik a visszahozott gyógyszeres üvegek nyilvántartásba vétele és tárolása. A tároláshoz polcokat, és egy számítógépes, nem állandó tartózkodású munkahelyet kell tervezni. Anyagmozgatás békával, vagy kézi kocsival.

### Kábítószer-raktár

Falait és nyílászáróit kellő mechanikai szilárdságúra kell tervezni. Ajtaján két biztonsági zár, és kódos beléptető kerül felszerelésre. Egy, nem rendszeres tartózkodásra tervezett munkaasztalt kell kialakítani a helyiségen belül.

### Expedíció

A szállításra kész ládák járatokra válogatva a padlón, felfestett helyeken, raklapokon kerülnek elhelyezésre. Anyagmozgatás békával, vagy kézi kocsival történik. A kijáratnál max. 3,0m magas előtető szükséges a szállító járművek rakodásához. Itt a járművek szélességén túl a rakodásra oldalt és hátul is kell helyet biztosítani: kb. 1,5 m-t. Egyszerre legalább négy kocsi egyidejű rakodását kell biztosítani.

### **Irodák**

Bútorozási elrendezési rajzon szükséges ábrázolni az irodabútorok, munkahelyek elhelyezkedését, ami a világítás és elektromos hálózat tervezésének kiinduló adata. Minden munkahely rendelkezik telefonnal, és számítógépes csatlakozással, az ehhez szükséges szünetmentes és normál dugaljakkal.

### Áruátvétel, biztosítás

Áruátvételi csarnokhoz kapcsolódik funkcionálisan. Padlóburkolatra könnyen tisztítható legyen.

### Szállítás

Az expedícióhoz kapcsolódik funkcionálisan, közvetlenül abból nyíljon. Padlóburkolata könnyen tisztítható legyen. A tér klímatizált max. 25 fokra.

### Számlázás

Az expedícióhoz kapcsolódik funkcionálisan, de nem kell közvetlen bejárat az expedícióból. 2 db nyomtató és leporellók részére külön zárt fülkét kell hozzá kapcsolódóan kialakítani. A nyomtató fülkéből átadó ablak legyen az expedíció felé. Padlóburkolata könnyen tisztítható legyen. A tér klímatizált max 25 fokra.

### Porta-recepció, Őrszolgálat

24 órás őrszolgálat részére: max. 2 fő recepciós pultot kell tervezni. A pultról a telep személy- és teher forgalmát jól lehessen látni, annak közvetlen közelében legyen, mivel az őrszolgálat végzi a rakományellenőrzést is. Az őrszolgálatnak a raktárterektől függetlenül megközelíthető öltözési, étkezési és mosdó- WC lehetőséget kell biztosítani. (Lehet az iroda-blokkal megegyező is).

### Értékesítés, rendelésfelvétel

A gyógyszertárak rendeléseit itt fogadja telefonos értékesítési csoportunk. A helyiség lehetőleg a raktárház kapcsolódjon. A bútorzat tervezésénél a munkahelyek között az áthallást gátló paravánokat kell tervezni. A helyiséget klímatizálni kell. Padlóburkolata és lábazata görgőálló szőnyegpadló.

### Telepvezető és titkárság, tárgyaló

A három iroda függetlenül, és egymásba nyílóan is megközelíthető legyen. Szerencsés, ha a személybejárat közelébe kerül. Megközelítése a raktárterektől mindenképpen független legyen. A padlóburkolat és a lábazat görgőálló szőnyegpadló. A helyiséget klímatizálni kell.

### Számítástechnika, szerverszoba

Telefonközpont, rendezők, központi számítógép, valamint a szünetmentes áramellátó berendezés céljára külön helyiség tervezése célszerű („szerverszoba”), melyet klímatizálni kell. Elhelyezése tetszőleges, szerencsésebb a titkárság és rendelésfelvétel közelében. A szerverszoba csak a számítástechnikai irodából legyen megközelíthető, ablaka nem lehet (pormentesség). Padlóburkolata könnyen tisztítható. A helyiségeket klímatizálni kell. Ennek méretezésénél a szünetmentes áramforrás hőterhelését figyelembe kell venni.

### Irattár

PVC padlóburkolattal, fém polcrendszerrel, EPH bekötéssel készül.

### Hulladéktároló

Hidegburkolattal, vízvételi lehetőséggel, padló-összefolyóval tervezendő.

### **Szociális helyiségek**

### Öltöző, WC, mosdókkal, zuhanyzókkal

Az OTÉK alapján meghatározott normáknak megfelelően, a mai kor igényei figyelembevételével kell kialakítani, a fizikai dolgozói létszámra méretezve. Minden dolgozó saját, min. 30 x 60 cm alapterületű szekrénnyel rendelkezzen, az öltözéshez leülési lehetőség is legyen. A zuhanyozók számának tervezéséhez figyelembe kell venni a lépcsőzetes munkakezdést. Elhelyezése lehetőleg a személybejárat (porta) közelébe kerüljön, a raktárterektől független legyen a bejárata. A raktárterek innen rövid úton elérhetők legyenek. A helyiségeket hidegburkolattal, a zuhanyozóban és mosdóban mennyezetig csempézett oldalfallal kell tervezni. 15 női és 15 ffi dolgozó veendő figyelembe.

### WC-mosdó irodai dolgozók részére

Az előírásoknak megfelelően, létszámra méretezve. Amennyiben az alaprajzi kialakítás megengedi, egy blokkba kerülhet az öltözőkkel.

### Teakonyha az irodai dolgozók részére

Tervezni kell saját élelem tárolására alkalmas hűtőszekrényeke, kulcsos „szendvicsszekrényeket”, étkező- és konyhabútort, kávéfőzési és ételmelegítési (mikró) lehetőséggel.

### Teakonyha a fizikai dolgozók részére

Tervezni kell saját élelem tárolására alkalmas hűtőszekrényeke, kulcsos „szendvicsszekrényeket”, étkező- és konyhabútort, kávéfőzési és ételmelegítési (mikró) lehetőséggel.

### Takarítószer-tároló

Min. 90 cm ajtónyílás, 3 m2 alapterület, falikút és padlóösszefolyó szükséges a takarítógép elhelyezéséhez.

Budapest, 2013. szeptember

