**VINOTÉKA ÉS BORRAKTÁR**

Angyalföld

A borraktár kisebb és nagyobb külföldi és hazai borászatok nagykereskedelmét bonyolítja le és egyben vinotékát foglal magába. A borok palackozva, raklapokon érkeznek, a továbbértékesítés során a megrendeléseknek megfelelően átcsomagolják, dobozolják őket. A raktár és a vinotéka, a forgalmat tekintve teljesen elválasztva működik.

A.) AZ ÜZEM TECHNOLÓGIÁJA

A raktárba a kisebb és nagyobb hazai és külföldi borászatok borai palackozva, raklapon érkeznek. A kiskereskedők, magánszemélyek megrendeléseinek megfelelően a borospalackokat átcsomagolják, a szállításig tárolják.

Az átvétel után a raklapokon érkezett borok egy raktárba kerülnek, ahol átcsomagolják őket. A raktárhoz egy göngyölegtároló (raklapok tárolása) és egy csomagolóanyag (boroskartonok, dobozok) tároló kapcsolódik. A kartonokba csomagolt palackok és dobozokat a kiszállításig a raktárban, egy manipulációs térben tárolják ahol raktári állványokon, történik a tárolás, a kiszállításig. A raktárhoz árukiadó iroda csatlakozik.

B.) KÖZÖNSÉGFORGALMI RÉSZ

Az épület közönségforgalmi része a vinotéka. A vinotéka borkereskedésből és a hozzá kapcsolódó bemutató, kóstoló térből áll. Az eladásra szánt borok polcokon kapnak helyet, a polcok között kényelmes teret kell biztosítani a válogatásra, nézelődésre. A borkóstolás pultoknál történik, ahol borászok mutatják be a kiválasztott borokat vagy előre meghatározott sort kóstoltatnak végig. Kóstolni kizárólag palackozott borokat lehet. A pultok kiszolgálása borral, pohárral, borkorcsolyával a háttérből történik, a pultnál a nyitáson, töltésen, kóstoláson kívül nem történik más. A vinotékához kapcsolódik egy elválasztott VIP terem, ahol a kereskedőket, vagy más ügyfeleket fogadnak. A VIP terem kiszolgálása a kóstoló pultoktól elszeparáltan történik. A közönségforgalmi részhez és a VIP teremhez külön is mosdó – WC blokk kapcsolódik.

C.) RÉSZLETES HELYISÉGPROGRAM

1. ÜZEMI HELYISÉGEK

1.1. Átvevő helyiség 25 m2

Szabad belmagassága minimum 4,50 m. Az átvevő helyiségben a raklapokon érkező áru átvétele történik. A mozgatás elektromos targoncával történik.

1.2. Raktár 300 m2

Szabad belmagassága minimum 4,50 m. A raktárban kerül elhelyezésre a beérkező áru (raklapokon tárolás), itt történik a palackok dobozokba csomagolása (kézi erővel, egy dobozban 12 db borospalackot helyeznek el), és itt raktározzák a kiszállításra váró árut is (dobozolva raklapokon, állványrendszer). A mozgatás elektromos targoncával történik.

1.3. Árukiadó helyiség 25 m2

Az árukiadó helyiségben az áru kiadása történik. A mozgatás elektromos targoncával történik.

1.4. Csomagoló anyagraktár 15 m2

A boros kartonokat lapra hajtva tárolják itt. Közvetlenül kapcsolódik a raktár térhez.

1.5. Göngyöleg tároló 30 m2

Belmagassága minimum 3,00 m. Közvetlenül kapcsolódik raktár térhez. A raklapok tárolása történik itt elszállításig. A mozgatás elektromos targoncával történik.

2. SZOCIÁLIS HELYISÉGEK

2.1. 10 fős „C” típusú férfi öltöző méretezés szerint

1 + ½ szekrényes kialakítással. Műszaklétszám 5 fő.

2.2. 10 fős „C” típusú női öltöző méretezés szerint

1 + ½ szekrényes kialakítással. Műszaklétszám 5 fő.

2.3. Üzemi mosdó blokk méretezés szerint

Nemenkénti.

2.4. Személyzeti étkező, pihenő, teakonyha 15 m2

3. KÖZÖNSÉGFORGALMI TEREK - VINOTÉKA

3.1. Vinotéka és kóstolótér 70 m2

Szélfogóval nyílik, a palackozott borok polcokon vannak kiállítva. 2 db kóstolópult kialakítása szükséges. A pultban pohár tároló, borhűtő, mosogató van kialakítva.

3.2. Kóstoló kiszolgáló 2x10 m2

Pohármosogatót, borhűtőt, pohár tárolót és a borkorcsolyák számára előkészítőt tartalmaz. Az egyik a pultok mögötti területhez kapcsolódik, a másik közvetlenül a VIP teremhez.

3.3. VIP terem 30 m2

A vinotékából megközelíthető, kényelmes ülőhelyekkel, asztalokkal berendezett tér, melyet közvetlenül szolgál ki az egyik kóstoló kiszolgáló.

3.4. Közönségforgalmi mosdó – WC blokk méretezés szerint

Egy közvetlenül a VIP teremnek, egy a vinotékának.

3.5. Vezetői iroda 15 m2

Egy fő részére

3.6. Ügyintézői iroda 15 m2

Két fő részére, előtérrel, teakonyhával.

3.7. Mosdó – WC Méretezés szerint

4. KISZOLGÁLÓ HELYISÉGEK

4.1. Kazánház 20 m2

Belmagasság minimum 3,00 m, bejárat minimum 3,00 m széles.

4.2. Szellőzőgépház 25 m2

Belmagasság minimum 3,00 m.

4.3. Elektromos kapcsolóhelyiség 8 m2

**Össz: 613 m2 +méretezés szerint**

Budapest, 2013. szeptember

